Referat styremøte nr. 6, styret 2020-2021,  Fredrikstad BK Atlas
Tid: torsdag 8. oktober 2020 kl. 18:30-20:30.
Sted: Fredrikstad BK Atlas sine lokaler (inne)
Til stede: Klas, Arne, Gudrun, Christer, Khasan, Ninni, Ann Kristin

Saker
2020-6-47 Godkjenning av referat og innkalling

Referatet og innkallingen ble godkjent. Det ble notert tre saker til eventuelt.

2020-6-48 Gjennomgang av styrets oppfølgingsliste

Klas gikk igjennom styrets oppfølgingsliste. Ferdigstilte saker tas ut av listen. Saker som enda ikke er gjennomført skal gjennomføres før neste styremøte.

2020-6-49 Strategi for toppidrett i Fredrikstad kommune 2020-2024
Strategien er ute til høring. Eventuelle innspill skal sendes inn senest 19. oktober.

Klas viste strategien for toppidrett i Fredrikstad kommune 2020-2024, og han fremhevet flere steder der Atlas blir nevnt i flott ordelag:

I strategien står det per nå, i kapittel 5 "Toppidrett i Fredrikstad pr. 2020":

"Idrettslag med internasjonale utøver/nasjonalt nivå i lagspill
... Flere idrettslag har utøvere på internasjonalt senior og junior nivå. Her kan nevnes Atlas Bryteklubb, Fredrikstad Skiforening, Nedre Glomma Turn, Fredrikstad Kampsportklubb med flere. Her står foreløpig Atlas BK i en særstilling med sin satsing rundt Grace Bullen og Bryteakademiet i Fredrikstad. ..."

"Toppidrettskultur 
... Vi har elementer av en toppidrettskultur i kommunen i 2020. Atlas Bryteklubb er pr. i dag det miljøet i Fredrikstad med mest utstrakt toppidrettskultur rundt satsingen til Grace Bullen og gjennom sin satsing på bryteakademiet. ..."

Denne fremhevingen av Atlas gjør at vi kan bruke dette videre i satsingen på vårt Bryteakademi, og når kommunen skal prioritere kommunale midler. 

Styret har ingen konkrete bemerkninger til strategien. 

2020-6-50 Bryteakademiet i Fredrikstad
· Utøverkontrakter
· Logo
· Klær
· Utarbeide prosjektbeskrivelse for informasjon og reklame
· Kontakte NBF?
Det er viktig for styret å bemerke at Bryteakademiet er et prosjekt i Atlas, ingen egen organisasjon. 

Utøverkontrakten er nå ferdig. Styret gikk igjennom denne og la til noen bemerkninger. Blant annet skal vi sjekke ut hvordan vi kan lagre eventuelle protokoller som vil bli ført ihht arkiveringsloven. Klas legger ut utøverkontrakten på FB. 

Når det gjelder logo så har noen tegnet, og styret ønsker å legge ut en konkurranse på FB der medlemmene kan stemme over en beste logoen. 

Vi håper at vi får sponset klær for alle atlasutøvere. Dette tas opp på sponsormøte i sponsorkomitéen.

Atlas informerer NBF om planene for Bryteakademiet i Fredrikstad ved en passende anledning.

2020-6-51 Overtrekkstøy og supporterklær
Sponsorutvalget tar opp jobben med å skaffe nye klubbdresser.  Vi forhører oss blant annet hos Thorsov sport.

2020-6-52 Sponsorer
· Skal vi gjennomføre aktiviteter for sponsorer?
· Takkekort eller lignende?
· Plan for sponsorkomité
Sponsorkomitéen tar opp disse punktene. Vi kan vurdere å gi sponsorene våre gratis bryteskole ut året.

2020-6-53 Prosjekt Grace
Gudrun informerer om landslagsopplegg og satsing rund Grace fram til OL-kvalifisering 22. mars.

Gudrun viste frem prosjektbeskrivelsen for satsning mot OL i 2021. Planen er god og ambisiøs, med et totalbudsjett på omkring 400.000 kr. Atlas skal ikke ha store utgifter knyttet til dette. Olympiatoppen/NBF skal betale det meste, Atlas sitt bidrag håper vi å få dekket av sponsorer med hjelp av Olympiatoppen Øst.

2020-6-54 Ministevne
Atlas har foreslått å arrangere et ministevne i våre lokaler. Foreslåtte datoer er 7. november eller 14. november.

2020-6-55 Planer for utbygging av lokalet
Vi bør starte prosessen etter neste styremøte. I mellomtiden skal Klas skal på anleggskonferanse i regi av Viken idrettskrets. Dette tas opp som sak i neste styremøte.

2020-6-56 Legge fremdriftsplan for oppussing av lokalene.
Hasan organiserer oppussing av Lillesalen sammen med Abdullah. Planer for steget etter Lillesalen tas ved neste styremøte.

[bookmark: _GoBack]2020-6-57 Eventuelt

(1) Plass til personlige sponsorer på klubbtøy.
Styret synes det er rimelig at utøvere kan få plass til opp til to sponsorer med begrenset bredde, ca 10 cm, på brystet.

(2) Deling av lokalet med Fredenlund skole
Fredenlund skole er typisk i Atlas sine lokaler 1 time på dagtid. Dersom dette skal fortsette må vi sikre at de gjør skikkelig mattevask etter seg.

(3) Kan andre idrettslag trene i Atlas sine lokaler nå i koronaperioden?
Dersom idrettslag betaler vask på 1000 kr til Atlas og det er kapasitet mener styret det er forsvarlig at andre idrettslag kan trene i Atlas.
